
LABORMARKOJ 

EL MIA NOV-JORKA TAGLIBRO 

Jam vespere mi venis al mia laborejo du minutojn pli 
malfrue. La pordo jam estis fermita. Nun mi sciis, ke mi 
subite fariĝis senlabora. Anstataŭ mi nun laboris iu el tiuj, 
kiuj ĉiam estis atendanta antaŭ la pordo, ĝis iu forrestis aŭ 
malfruiĝis iomete. Car oni ĉiutage estis ricevanta sian monon 
perlaboritan, oni ĉiuhore povis esti eksigata. Kaj se la mastro 
estis kaprica, li maldungis nin eĉ sen ia kulpo. Oni ne plu 
estis enlasata kaj restis senhelpe sur strato.... 

Mi direktis min tra Brooklvn Bridge al Chatham Sguare . 
Tiam mi flankiĝis maldekstren, al la Battery. Tie mi sidiĝis 
sur benkon kaj atendis la venontan matenon.... 

Mi estis malsata... malsatega. En la bakejo (ĝis tio mi 
laboris en bakejo) oni ĉiam povis ŝteli iom kaj tial oni pre- 
feris aĉeti tabakon. Mi nun maĉis tabakon kaj ekdormis. 
Subite mi estis puŝita per ia bastono kaj policista voĉo 
aŭdiĝis : 

— Ne dormu tie ĉi !... 

Kaj li iris pluen.... 

Mi fikse rigardis la proksiman golfeton. La blanka punkt- 
eto malproksime ne estis stelo... Gi estis la torĉo de la statuo 
de Libero. Gi trembrilis... kiel malproksima stelo. 

Matene je la kvara mi staris antaŭ la malnova Barge 
Office . Tie estis oficejo por senlaboruloj. Pli ol mil viroj tie 
jam staris; kaj kiam la halo je la kvina estis malfermita, ĉe- 
estis kvar mif. Ni grincis per la dentoj pro malvarmo. La 
halo estis preskaŭ tute malhela. Nur antaŭe estis iom da 
lumo. Tie du oficistoj sidis, legante ĵurnalon... Ni estis kun- 
premantaj nin, varmigante nin per tio. Kelkaj flustris. La pli- 
multo silentis. Miaj genuoj tremis pro lacego. Je diablo, kio 
okazos, se mi ricevos laboron... kiel mi povos elteni dek-du 
horojn ? Malantaŭ mi ekĝemis maljunulo. Li falis kaj kuŝis 
kiel mortinto. Du junuloj alvenis kun portiloj kaj forportis 
lin. Li nun fartos pli bone. Almenaŭ li nun ricevos varman 
manĝaĵaĉon. Se li estis malsana, li nun estos feliĉa, ĉar pni 
lin portos en hospitalon, kaj li havos loĝejon... ĝis kiam li 
ree estos transdonita al la terura sorto.... 






























































... Palflava matenlumo enpenetras tra la fenestroj. Nun ni 
povis vidi, kiaj fantom-statuoj ni estis. Cie oni tusis kaj ĉien 
oni kraĉis... Mia stomako ankaŭ ree anoncis sin. Mi ekmaĉis 
tabakon kaj englutis la sukon... ĉagrenigante la stomakon... 
Fine sonoris la telefono kaj iu voĉo bruis la postulon: 
« Dudek masonistoj al Jersey City ». Oni ne donis ian ateston. 
Tio daŭris tro longe... Nun la sonorilo de la telefono aŭdiĝis 
ĉiujn kvin minutojn. Multe da laboristoj estas en Nov-Jorko... 
multege. Sed... la nombro de senlaboruloj estas ankaŭ konsi- 
derinda, tio estas — la nombro de senlaboruloj estas pli 
granda ol la laboro proponata. Mi ne tuj forkuris — mi faris 
ruzaĵon... Mi atendis. La atendado estis kompensata. ĉar mi 
ekaŭdis tion, kio al mi ŝajnis konvena.... 

Carlton , Brooklyn serĉas 200 laboristojn sub kvardek 
(tio signifas pli junaj, ol kvardekjaraj)... Kun la unuaj mi for- 
rapidegis. Kiel sovaĝaj ĉevaloj ni rapidis tra la stratoj, ĝis 
mi atingis tramon; tie mi devis stari sur la piedbreto, tenante 
min per la maldekstra mano, ĉar per la alia mi serĉis la 
lastan moneron por pagi la veturkoston. Post duona horo — 
ankoraŭ dekminutan konkur-kurado laŭlonge sur senfina 
strato, borderita ambaŭflanke per nigraj muroj. 

Antaŭ alta fera pordego mi haltis. Almenaŭ mil viroj^tie 
estis kunigintaj sin, formante kvazaŭ vivantan ainason. Ciuj 
atendis... atendegis... De malantaŭ la pordego estis aŭdebla 
ega tondrado, kriaĉado, krakado, martelado. E 1 la kamen- 
tuboj densa fumego elpenetris. Krieganta infero ŝajnis esti 
kaŝita malantaŭ la muro... 

Ho..., se ni nur povus iri en ĉi tiun inferon... Ni fikse 
rigardis ĉi ŝtalan pordegon kaj miloj da varmegaj pensoj 
ekfrapis kontraŭ ĝi. Junulo kun larmoj en la okuloj staris 
apud ni kaj, kiam ŝlosiloj brukrakis, li raŭke ĝemis:... Jesus... 
Jesus... 

Sed la ŝtala pordego ne estis malfermata. En ĝi ankoraŭ 
troviĝis mallarĝa pordeto, kiu estis malfermata. Eksteren venis 
la mastro, efektiva grandegulo. Lia ruĝa vizaĝo rigardis la 
mizeron, starantan antaŭ li, kaj raŭka ridaĉo estis aŭdebla... 

0 

Subite puŝado, premado ekiĝis, ĉar ĉiu volis esti proksime 
de li. La masfro ridis kaj kontraŭstraris: 

— Ho... Ho... malrapidu —kiom da vi estas^? Ni bezonas 
nur ducent...» 

Neniu respondis. Ciu sin ŝovis antaŭen, kun rigidaj okul- 
oj... Dolor-ekkrio: tie iu estis premita al la akra mura rando. 
La mastro rikanis super ĉiujn. Li ŝajnis al mi kvazaŭ diablaĉo, 
kiu nin mokis, nin — kiuj volis vendi al li la solan kion ni 
posedis... niajn fortojn... kiuj ne plu valoris multon. 

Subite li ekkriis : 

— Atentu fihomoj... Atentu bone!... Ci tie mi havas 
kelkajn labormarkojn... Kiu alportos unu el ili, tiu ricevos 
laboron. La aliaj iru al diablo! 

Nun li ĵetis kelkajn labormarkojn aeren. Ili falis sur 
niajn kapojn, vizaĝojn, rujiĝis teren... Dum sekundo estis 
morta silento. Tiam okazis teruraĵo. La amaso ekbruegis 
barbare, brute. Simile bruegas bestoj en zoologiaj ĝardenoj, 
kiam al ili estas ĵetata manĝajo... Kaj tiam komenciĝis la 
batalo — kruela furiozado, similan al kiu mi neniam vidis 
inter homoj. 

Krianta rondaĵo turniĝis teren. Insultego, spirego, ĝemado. 
Ni rampis en koto kaj serĉis Ia markojn, falintajn teren. 
Pezaj botoj premis niajn manojn. La homoj sin atakis kiel 
sovaĝaj bestoj. Kalaj pugnoj batis, bategis la dorsojn de 
1’ kunuloj. Mi vidis malpuriĝintan grandegulon, kiu akiris la 
ladan markon kaj tenis ĝin super la kapo. En Ia alia mano 
li tenis feran bastonon. Per ĝi li batis ĉirkaŭ si, kiel frenez- 
ulo. Kelkaj trafitoj ruliĝis, sangante, sur la teron. Oni ĵetis 
la grandegulon surteren kaj provis forpreni de li la kaptajon. 
Dekstre kaj maldekstre ekrifuĝis kelkaj, aliaj rapidis post ili. 

Batalo je vivo kaj morto estiĝis pro la malbenindaj ladaj 
markoj...! Oni volis vivi... diablo... vivi... vivi. Kaj tial oni 
batis ĉirkaŭ si... defendis sin... eĉ oferis la ortojn... nur por 
ricevi... laboron... Subite ekpafis... ekpafegis. Multaj pafiloj 
forsendis la mortigantajn kuglojn... Faifsonoj aŭdiĝis... Klano 
vestita per uniformo alrapidis kaj ekbatis per gumaj bastonoj 
je la dorsoj de la bedaŭrinduloj interbatalantaj... Tio estis la 
ŝtato, kiu zorgis pri ordo. 

Mi forkuris kune kun cent aliaj... venkitoj... forpelitoj ... 
Mi ne plu povis pensi ion. Sed pli bone estas almozpeti, ol 
tion ripeti...- 

Tagmeze iu donacis al mi 25 cendojn. Krom tio li donis 
al mi paperaĵon, sur kiu estis skribife: 

Amu vian proksimulon. 

* 

Cu oni povas ami la homojn priskribitajn ? 




El « Deutscher Verkehrsbund » tradukis 

% 

Erich HASELOFF (5827). 

ABV - LALA - MAHARI 

% 


Av. ISAHAKJAN 


* 

Kvina Surah’o 



Kaj sub varrna suno de l ’ tagmez dezerta plaĉc bonodoris la narcis'-zatar 1 ) 
Kaj la karavano per polvaĵ ' kovrita tnarŝis malrapide en ŝvitiga lac. 

— <r /ru, karavano, tra varmegaj z>entoj kaj tra uragano al dezert’ kun mif» — 
Tiel kunparolis en kolera koro la poeto granda Abu Mahari! 

— * Min do ekataku ventoj rostigantaj kaj postsignon tnian blovu for de l’ ter , 
Por ke V hotn neniatn povu tttin atingi kaj kun mi samloke spiri el aer. 
7 ie ja libera estos tni de V homoj, — kiun do kront ili devas timi mi ? 

Do kun blek’ sovaĝa tigroj kaj leonoj faru kuron sangan rekte kontraŭ min. 
Jen sur sablamaso, vidas mi, ekstaras kun blondf/avaj haroj da leonoj 

\grup ’ / 

Kaj de V kolhararoj oraj de la bestoj fulmojn elvenigas la bruvent-uzurp'! 
Venu, mi ripetas, vin tni ne forkuros, venu manĝi koron mian en dolor ; 
Ne reiros iam tni al ajna hotno kaj ne frapos pordon de 1’ tnalica hom \ 
Inter hotnoj oni devas esti ĉiatn sobra kaj atenta, glavon en la man — 
Por ne trafi kiel ĉasa kapt’ la gorĝon de la malamiko kun amika fatn . 
Kio estas hotnoj ? — Maskohavdemonoj kun tranĉegaj dentoj, kun ungegoj eĉ, 
Ili havas hufojn, ili estas bestoj ; lango homa estas glavo kun venen. 
Homoj ? — lli pretas trinki vian ŝviton kaj envias vian panon kun malic, 
Ĝojas vian falon, falsaj denunculoj, lupoj, hombuĉistoj ĉiatn sen sufiĉ’! — 
En malriĉ-tnizero — tro tnalgrandanitnaj, hutnilegaj, flataj, pretaj al sin- 

[vend V 

En riĉec — senkoraj, tro sin imagantaj, fanfaron-sendankaj, pretaj al 

[ revenĝ ' / 

Unu post alia tni kalkulas paŝojn, la sennombrajn paŝojn de la kamelar\ 
Tamen ne atingas ili la tnezuron de la krimoj, kiujn faras hom' en tag\ 
Jen mi alparolas al la oriento, al la nord ’, la sudo, al la okcident’, 

Kies ventoj, spitaj unu la alian, aŭdas nun la vortojn miajn en dezert’: 
Aŭdu kaj disportu ĉi fajregan diron, ke la mond ' eksciu de la tnar ĝis mar, 
Ke pli malŝatinda, pli malbonanitna ol la hom ne povas esti en bestar ! 
Amas ttti, tni amas vulpon kaj ŝakalon, tarnen ami homon mi ne povas jam. 
Kiu min turmentis kiel hom’ senkore, kiu tiom sangon trinkis krom la hom’ ?! 
En la mond’ la bonaj mortas kaj pereas pro /’ malbonaj, kiuj en sufer 

[sen fin 




l) Ftoro deztrta. — G. S. 

































































































Tenas la bonulojn, kaj kreskadas lolo tute en libero sur la kam/y de V viv, 
Mondo maldankema, kie [>er la oro la ŝtelisto ic/as sankta kaj bonuT, 

La stultuT — c/enio, la timuT — heroo kaj malĉasta ino — virga scn makuT. 
Mondo homa, kie antaŭ forta ĉiam la malforta estas kulf>a sen paroT, 
Kion ajn nur faras aĉa hom’ en mondo tute abomcna — ĉiatrt por la aj \ 
Nur por aĵo homoj ĉiam estas sklavoj kaj adoras manon ruĝan pro la sang\ 
Jcn la homo — ĉiam bildo de la dio, tamen en vereco — bubo de Ŝejtan 2 ) 
Dum la astroj ĉarmaj brilas sur ĉielo kaj okulparolas kun silenta step \— 
Dum serpentumante buloj da sablaroj fajfas kaj blekadas, kiel la serpent’ — 
Mi ne plu deziros homojn alsaluti, mi ne plu reiros al la homkomun, 

Se eĉ min ŝakaloj mordos en pecetojn kaj la flamaj ventoj kaptos min,eĉ nun! 
Kuru , karavano, for de T diboĉadoj pro volupta ĝuo, pro malpur-malĉast’, 
De la fiarenoj de mensog’ kaj falso, de la fibazaroj de la homvendad' I 
Kuru for de T ino, amo kaj komuno, de T justeco same, kiel de Ia vcnĝ \ 
Kuru for de T frato, kamarad’, patrujo, kuru for dc T homa ombro, sen 

\ekhalt ’ / 

lru, karavano,premu sub la hufojn kaj frakasu Itomajn leĝojn dum la kur\ 
Kaj per polv survoje koi>ru Ia potencon , bonon kaj malbonon, kovru ĉion 

... tujl* 

Kun la kurbaj koloj, kiel la pafarkoj prete ekstreĉitaj, kuris en rapid' 

La kameloj lacaj kaj post si restigis polvan karavanon. longan ĝis nevid'. 
Tra la sunrostitaj karnpoj la kameloj kuris rapidege al senkona for’ 

Kaj per polvaj nuboj kovris la senlimajn urbojn kaj kamparojn sur la 

tera z>oj\ 

Ki>azaŭ pro ektimo kuris rapidege, scn ekhalt-ripozo, Abu Mahari’', 

Kvazaŭ homaj leĝoj, ino kaj komuno paŝ’ post paŝ senĉese persekutis lin. 

% 

Kaj la karaz>ano tang-ting-tang-ting’ante, nererigardante marŝis sen rez>en’ 
Preter altaj turoj de grandegaj urboj, plenajper alarmo pro pasi’ kaj pan\ 
Kuris ĝi rapide tra z>Haĝoj, longe en stultec’ dronantaj dum jarcenta daŭr. 
Kuris ĝi senltalte rekte al dezerto kun sopir’ senlima pri I ’ ruĝbrila astr. 
Kaj serpentumante, per zigzaga iro, kun koler’ en koro marŝis T karavan’. 
Kun sulkega frunto meditadis peze Abu Mahario kun anima flam I 
Ploris li senlarme, ploris la poeto kaj doloro lia peza kaj sen fin\ 

Kiel ankaŭ vojo lia z>olz>iranta daŭris longe, morton ja ne havis ĝi. 

Kaj li ne rigardis reert al la z>ojo, ne domaĝis kion postrestigis li, 

Nek salutojn donis, nek salutrespondis al la karavanoj rcnkontantaj lin... 












2) Ŝejtati — Satano . — G. S. 


(Daŭrigota). 




































TRI KAPETOJ 

ŜOLEM- A LEJĤEM 0) 

Se plumo de verkisto estus peniko de pentristo, aŭ 
almenaŭ aparato de fotografisto, mi alportus al vi, amiko, 
donace je honoro de Pentekosto bildon de malofta grupo de 
tri junaj, belaj, ĉarmaj kapetoj de tri malriĉaj, korpe kaj 
piede nudaj judaj infanoj. Ciuj tri kapetoj estas nigraj, la 
haretoj krispaj, la okuletoj — grandaj, brilaj, brulantaj, 
rigardas vin kvazaŭ mirigite kaj demandas la mondon : Kion 
do ? Vi rigardas ilin kaj miras kaj sentas vin antaŭ ili kvazaŭ 
pekinta, kvazaŭ vi tute estus kulpa pri tio, ke oni kreis 
ilin — ankoraŭ tri superfluajn estaĵojn en la mondo oni 
kreis!... 

Tri belaj kapetoj — Abramĉjo, Mojsajĉjo kaj Dvornjo — 
estas du fratoj kun malgranda fratineto. Abramĉjo kaj Moj- 
sajĉjo — tiel la patro Pejsi la bindisto ŝanĝis iliajn nomojn 
laŭ la rusa maniero. Se li ne hontus sian edzinon Peson kaj 
ne estus tiel treega malriĉulo, li al si mem ankaŭ refarus la 
nomon el « Pejsi la bindisto» je « Peti Pereplotĉik ». Sed li 
iom timas sian edzinon Peson kaj ĉar li estas, Dio nin gardu, 
granda senmonulo, li dumtempe restis sub la malnova nomo 
« Pejsi la bindisto», ĝis kiam venos iam la bona tempo, tiu 
feliĉa tempo, kiam ĉio aliiĝos, kiel Bebel diras kaj kiel Karlo 
Marks diras kaj kiel ĉiuj bonaj, saĝaj homoj diras — tiam, 
ho tiam ĉio estos alia! Sed ĝis la feliĉa tempo iam venos, 
oni dume devas staradi de tagiĝo ĝis malfrua nokto kaj 
tranĉadi kartonpaperon kaj gluadi skatoletojn, kestetojn... 
Kaj Pejsi la bindisto la tutan tagon staras lacpiede kaj 
tranĉas kartonpaperon kaj gluas skatolojn kaj kantas dumla- 
bore malnovajn kaj novajn, judajn kaj nejudajn kantojn, plej 
ofte gajjj malgajajn kun gaje malgaja melodio. 

nejudaj kantoj ? Tiel enamiĝi 
grandan urbon, li fariĝis tuta 


— hble vi fine cesus pri via 
je nejudoj ! Depost ni eniĝis la 
nejudo, al diablo!... 


II. 

A 

Ciuj tri Abramĉjo, Mojsajĉjo kaj Dvornjo naskiĝis, kreskis, 
ĉiuj samloke — inter la muro kaj forno; ĉiuj tri vidas antaŭ 
si ĉiutage la tutsamon : la gajan patron, kiu tranĉas kartonon, 

(l) En Sovetio oni jus solene festis la dekan datrevenon de lia morto. 

gluas skatolojn kaj kantas kantojn, kaj la zorgoplenan, sek- 
iĝintan patrinon, kiu kuiras kaj bakas kaj ordigas kaj neniam 
estas fininta. Ambaŭ ili ĉiam estas laborantoj : la patrino ĉe 
F forno, la patro ĉe 1’ skatoloj. Por kio oni bezonas tiel multe 
da skatoloj ? Kiu bezonas tiel multe da skatoloj ? Tiel pens- 
adas la tri belaj kapetoj kaj senpacience atendas, ke ĉe la 
patro sin jam kolektu multe, multege da skatoloj, kaj ke li 
prenu ilin ĉiujn sur la kapon kaj en ambaŭ manojn — eble 
mil skatolojn — kaj eliru kun ili sur la. bazaron kaj revenu 
sen skatoloj, sed kun mono por la patrino kaj kun bulketoj, 
kringetoj aŭ frandaĵoj por la infanoj... Bona, ho, bona patro 
ĉe ili, orulo! La patrino ankaŭ estas bona, sed kolerema. 
Oni ofte ricevas de ŝi pugnobaton, manpuŝon en la flankon, 
turnoŝiron je la oreloj. Si ne volas, ke la infanoj ludu je 
« Paĉjo-Panjo», ŝi ne volas, ke Abramĉjo tranĉadu la defal- 
intajn kartonpecetojn, ke Mojsajĉjo ŝtelu gluon de la patro 
kaj ke Dvornjo baku panon el sablo kun akvo... La patrino 
volas, ke la infanoj sidu silente, digne. La patrino evidente 
ne scias, ke junaj kapetoj laboras, ke junaj animoj sin tiras, 
tiras — kien?... Eksterdomen! A1 la lumo! A1 la fenestro! 
A1 la fenestro! 

III. 

Tutsume unu fenestro, unu sola fenestro. Ĉiuj tri kapetoj 
sin batas pro la fenestro, kaj kion oni vidas tie? Muron. 
Altan, larĝan, ĝrizan malsekan muron. Ciam, eterne ĝi estas 
malseka. Eĉ somere !,.. Cu iafoje ĉi tien venas la suno. Certe 
iafoje venas la suno. Tio estas ne la suno mem, rebrilo de 
la suno. Kaj tiam estas festo. Ciuj tri kapetoj sin premas al 
la fenestro, rigardas supren, tute supren kaj vidas longan, 
mallarĝan, bluan strion, kiel longa blua rubando. 

— Ho, vi vidas, infanoj ? Tio estas ĉielo! 

Tiel diras Abramĉjo. Abramĉjo scias. A Abramĉjo iradas 
hederon (2). Li lernas jam alfabeton. La hedero ĝuste estas 
jen ne malproksime, la dua ĉambro, tio estas la dua pordo. 
Ah ! Kiajn mirindaĵojn Abramĉjo rakontadas el la hedero. 
Abramĉjo rakontas, ke ili mem vidis, tiel Dio vidigu al li 
ĉion bonan, el la fenestro mem grandan muron de supre ĝis 
malsupre. Abramĉjo juras, ke li mem vidis, tiel Dio vidigu 
al li ĉion bonan, kamentubon, altan tubon, kaj el la tubo 
eliĝas fumo... Abramĉjo rakontas, ke li mem vidis, tiel Dio 
vidigu al li ĉion bonan, maŝinon, per kiu oni kudras sen 
manoj... Abramĉjo rakontas, ke li mcm vidis, tiel Dio vidigu 
al li ĉion bonan, veturilon, veturantan sen ĉevaloj v . Kaj 
ankoraŭ similajn miraklajojn Abramĉjo rakontas el la hedero 

kaj juras, kiel panjo juradas, ke tiel Dio vidigu al li ĉion 

* 

( 2 ) Ĥedero — juda religia lernejo. 

b^nan... Knj Mojsajĉjo kaj Dvornjo aŭskultas lin kaj ĝemas 
kaj envias, ke ĉion, ĉion scias Abramĉjo ! 

Ekzemple Abramĉjo scias, ke arbo kreskas. Vere, li 
ankoraŭ, same kiel iii, neniam vidis, kiel kreskas arbo. Ne 
estas arboj sur la strato. Ne estas! Sed li scias — li aŭdis tion 
en la ĥedero, — ke sur arbo kreskas fruktoj, kaj tial, manĝonte 
frukton, oni laŭdas la « Kreinton de 1’ arbofrukto ». Abramĉjo 
scias — kion ja li ne scias, — ke terpomoj, ekzemple, aŭ kukumoj 
aŭ bulboj, aŭ ajlo kreskas sur la tero. Kaj tial ni, manĝonte 
ilin, laŭdas la « Kreinton de 1’ terfrukto ». Cion scias Abram- 
ĉjo! Li nur ne scias, kiel kaj kiamaniere ĝi kreskas, ĉar ja 
li ankoraŭ, same kiel ili, neniam vidis tion, ĉar sur ilia strato 
malestas kampo, malestas ĝardeno, malestas arboj, malestas 
herbeto — malestas! malestas! Sur ilia strato estas grandaj 
muregoj, grizaj muroj, altaj kamentuboj, el kiuj eliĝas fumo, 
kaj fenestretoj multaj en tiu granda murego, miloj da fenestr- 
etoj, kaj maŝinoj, funkciantaj sen manoj, kaj vagonoj vetur- 
antaj sen ĉevaloj — kaj nenio plu ! nenio ! 

Eĉ birdeton oni ĉi tie vidas malofte. Aleraras iafoje pa- 
sereto, do ĝi estas griza, kiel la griza murego. Bek-bok la 
grizajn ŝtonojn, ĝi leviĝas kaj forflugas... EI manĝobirdoj ili 
por honoro de sabato vidas kelkfoje kvaronbirdon kun pala 
etendita piedeto. Kiom da piedetoj havas birdo ? — Mem- 
kompreneble, kvar! La plej bona pruvo — ĉevalo! Tiel pri- 
juĝas la pli maljuna, Abramĉjo, kaj Abramĉjo scias ja ĉion!... 
Kelkfoje panjo alportas el la foirejo kapeton de birdo kun 
clstarantaj okuletoj, surkovritaj per maldika blanka haŭteto... 
« Gi malvivas » — diras la pli maljuna Abramĉjo, kaj ĉiuj tri 
kapetoj rigardas unu la alian per grandaj nigraj okuloj kaj 
ĝemas... Naskitaj kaj edukitaj en la granda urbo, en la 

murego, en treega malvasteco, mizero kaj malriĉeco, 
i intanoj neniam ankoraŭ havis okazon vidi antaŭ si 
vivantan birdon, nek beston, nek bruton, krom kato. Katon 
ili havas propran, vivantan, grandan katon, grizan, kiel la 
granda, griza malseka murego... La kato estas ilia tuta amuzo. 
Kun la kato ili ludas horojn longe ; vestas al ĝi tukon sur la 
kapon, nomas ĝin « boparencino» kaj ridas, ridas senfine ! 
Do ekvidas panjo kaj disdividas: donacas al ili — al tiu 
pugnobaton, al tiu puŝon en la flankon, al tiu ĉi turnoŝiron 
je 1’orelo. La infanoj disiras sur siajn lokojn, post la fornon. 
La pli maljuna, Abramĉjo rakontas ion kaj la pli malgrandaj, 
Mojsajĉjo kaj Dvornjo, aŭskultas ; ili rigardas sian pli mal- 
junan frateton per grandaj okuloj kaj aŭskultas. Abramĉjo 
diras, ke panjo estas prava. Abramĉjo diras, ke kun kato 
malpermesite estas ludi, ĉar kato estas netuŝinda domaĝulo. 
Cion scias Abramcjo, ĉion ! Cu estas aĵo, kiun Abramĉjo ne 
scius ? 

El juda lingvo tradukis ŜIO TRAŬBE. 

Ĉe la malsupro de la orkoloraj garbamasoj, kiuj atendas 
la proksiman viziton de 1’ draŝmaŝino, kamparanoj alportas 
kelke da blokoj el brila kaj nigra karbo. Gi estas la hejtaĵo, 
kiu morgaŭ funkciigos la maŝinon. 

Tiel, per la karbo, per la granda industria forto, nun 
finiĝas la ciklo de l tritiko. Jen estas kuniĝo de bildoj kaj 
fortoj tute nova. 

Antaŭ kelke da jaroj, la karbo rememorigis ĉu pri 
grandaj, sonoraj fervojaj stacioj, ĉu pri vastaj fabrikejoj, 
tremantaj kaj polvaj. jen ĝi hodiaŭ, kiu miksas sian sub- 
teran, malhelan brilon kun la subĉiela belbrilegeco de Y 
rikoltoj, kiujn orumis la granda hela spaco. Morgaŭ ĝi igos 
la maŝinon spiregi en plena kvieta naturo kaj la ombro de 
ĝia movema fumo pasos super la herbejojn, kie la kresko 
malrapidas, kie la vivofortoj silente laboradas. En tiun 
minkarbon amasiĝis depost niiloj da jarcentoj, la suna varm- 
eco. Tiel, dum la suno de la nunaj tagoj maturigas la tritiko- 
spikojn, estas la suno de 1’malproksimaj tagoj, revivigita per 
la genio de I’ homo, kiu helpas la kamparanon por disigi la 
grenon de I* pajlo. 

La homa laboro alvokas al si, kun la viglaj radioj de 1’ 
hodiaŭa lumo, la malluman forton de 1'iama lumo! Kaj la 
«noblega gesto de I' semisto», komencanta la ciklon de 1’ 
tritiko, kiun la karbo finos, ne nur plilarĝiĝas ĝis la videblaj 
horizontoj, sed ĝi plie memorigas nun, por la lasta plenum- 
ado de 1’ verko, pri la fortoj radiantaj en la horizontoj de 
F pasinto. i i ^ 

Kia glor atesto pri la pligrandigo de 1’ homo, pri ĝia 
kreskanta potenco sur la naturon ! Kia glorado al la kreanta 
intelekto! Kaj kiel iafoje la kamparanoj ektremus de profunda 
ĝojo se ilian laboron iluminus klara penso! Necesas veki 
ilian konscion kaj konigi al ili, preskaŭ en la familiareco de 




















ilia vivo, en la plej kutimaj kaj simplaj agoj, la noblecon de 
1’ homa genio. 

Sed ĉu ne estas ankaŭ Ia homo, kiu kreis la tritikon? 
La produktoj, kiujn oni nomas naturaj, ne estas plejparte — 
tiuj almenaŭ, kiujn utiligas la homo — la natura produktado 
de 1’ naturo. Nek la tritiko, nek la vinberarbeto ekzistis antaŭ 
ol kelkaj homoj, la plej grandaj el la nekonataj geniuloj, 
elektis kaj edukis malrapide kelke da graminacoj aŭ kelke 
da sovaĝaj vinbertrunketoj. Estas la homo, kiu divenis, en 
mi ne scias kiu kompatinda grajno, tremanta sub la vento 
en la herbejoj, Ia estontan trezoron, kia estas la tritiko. Estas 
la homo, kiu devigis la sukon de 1’ tero densigi sian plej 
delikatan kaj bongustan substancon en la tritikan grajnon 
aŭ ŝveligi la vinberon. 

La forgesemaj homoj komparas hodiaŭ kion ili nomas 
natura vino kun la artefarita vino, Ia kreojn de 1' naturo kun 
la kemiaj kombinoj. Ne ekzistas natura vino, malestas natura 
tritiko. La pano kaj la vino estas produkto de 1’ homa genio. 
La naturo mem estas mirinda homa artifiko. SuIIy-Prud hom- 
me (elp. Sulli-Prŭdom) tro taksis la rolon de 1’ suno en sia 
belega verso: 

o 

Suno, patr’ de l’ grajnoj, tiuj patr’ de /’ rasoj ! 

t 

La nura unuiĝo de 1’ tero kaj de 1’ suno ne kapablus 
naskigi la tritikon. Necesis la interveno de 1’ homo, de ĝia 
senripoza penso kaj de ĝia pacienca volo. La antikvuloj tion 
sciis, kiam ili atribuis al dioj, glora bildo, la eltrovon de 1’ 
vinberarbeto kaj de 1’ tritiko. Sed, depost tiom longe, la 
kamparanoj vidas, ke rikoltoj sekvas rikoltojn, ke la tritiko 
eliras el la semo, kiun donas la tritiko, ke la kreado de I’ 
homo tiel bone adaptiĝis al la tero, ĝi tiel larĝe elstariĝas 
sur la montetoj kaj la ebenoj, ke ili, falintaj en rutinon, 
konsideras kiel donacon de naturaj fortoj la antikvan ĉef- 
verkon de X homa genio. 

Kaj kiel, efektive, sen ia spiritostreĉo, prezenti al si klare, 
ke tiu granda tritika maro kiu, depost miloj da jaroj, ondas, 
kuŝigas, orumite kaj varme dum Junio, por restariĝi verde 
kaj freŝe, ankoraŭ iom ŝvelite en britega ora leviĝo, kiel 
imagi, ke tiu granda maro, kies tajdo estas regulata de 1’ 

sezonoj, havas sian malproksiman fonton en la homa intelekto? 

• - # • » 

Tiele tamen estas, kaj iu esenca parto en la edukado de 
F kamparanoj konsistas en la dono al ili de la intensa kon- 
cepto de la sento pri tiuj aferoj. Ilia esenca manko estas la 
troa humileco antaŭ la naturo; ĝi estas la emo konsideri 
tion, kio estas, sur la socia kampo kiel sur la natura kanipo, 
kiel neŝanĝeblan kaj senkompatan fatalon. Eĉ hodiaŭ, eĉ post 





































































la eksterordinaraj inventoj de Tscienco, eĉ post la aplikado 
de F kemio kaj de 1’ mekaniko al la agrikultura laboro, la 
progreso, kiam ili akceptas ĝin, ŝajnas al ili nur hazardaĵo, 
parta kapto. Ili ne havas ideon pri la malrapida, senfina 
evoluo de 1’ homa raso. La vivo estas por la kamparano, kiel 
mallarĝa floso sur senmova oceano. Se li ne tro malsatas, li 
eĉ ne rigardas al la horizonto. Tamen li komencas moviĝeti. 
Kaj se ni kapablas per la lernejo, per iu propagando, en kiu 
ia filozofio pri la mondo kaj la historio donas ĝeneralan 
percepton, interesi lin fine al la ideo pri evoluo kaj progreso, 
ni plirapidigos je unu jarcento la starigon de socio pli racia 
kaj pli justa. 

Mi bone scias, ke ĉia parolo estus vana, kaj ĉia teorio 
senpova, se jam la evoluo ne efikus en la vivo mem kaj en 
la kutimoj de 1’ kamparanoj. Necesas, en tio la historia mate- 
rialismo veras, ke la ekonomiaj kondiĉoj instigU A la penson 
de 1’ homo. Sed la penso ne estas inerta lorto. Gi iras, laŭ 
la direktoj de 1’ faktoj, pli rapide ol la faktoj mem. Doni al 
la kamparano la profundan senton pri la universala movado; 
per la historio estantigi la grandajn ŝanĝojn, jam okazintajn ; 
atentigi lin pri la malrapidaj transformoj, sed senhaltaj. kiuj 
okazas ĉirkaŭ li; vidigi al li la pligrandiĝantan potencon de 
r homo, kiu kreis senĉese novajn formojn de vivo kaj de 
socio, kaj kvazaŭ kreis la naturon mem en ĝiaj plej necesaj 
produktoj; komuniki ankaŭ al li la intelektan kuraĝon, kiu 
igis granda la homaron; ne estas tasko pli urĝa, kaj hodiaŭ 
ĝi ne superas la fortojn de 1’ homa intelekto. 

La minkarbo kuŝas apud la garbamaso. La scienco estu 
apud la rikoltlaboristo. 

La fajra animo de la industrio eniris la laboron de l kam- 
parano; la arda penso pri progreso, fajr animo de 1* homa 
historio, eniru ankaŭ lian cerbon. 


Tradukis el la frattca E. LANTY. 


(10 aŭgusto 1901.) 





































PRI ENERGIO 








Per la vorto « energio »> la moderna tekniko nomas la kapablon fari iun 
laboron. Tiamaniere la frazo « karbo enhavas provizon da energio » signifas, 
ke bruligante la karbon ni povas igi iun maŝinon plenumi utilan por ni 
laboron. Kaj neniu laboro estas farebla sen elspezo de energio. Tial, energio 
estas la plej valora el ĉio, kion disponas homo. Sen ĝi li ne povas preni kaj 
uzi por siaj celoj eĉ tion, kion donas al li la naturo. Eĉ pur utiligi pomon, 
maturiĝintan sur pomarbo, necesas fari iun laboron (levi la manon, deŝiri la 
pomon, enbuŝigi kaj maĉi ĝin) kaj, sekve, elspezi iomon da energio. 

Prahomo havis en sia dispono nur tre malgrandajn kaj rapide elĉer- 
piĝantajn energi-provizojn de sia propra korpo. Post multaj miljaroj homo 
ellernis utiligi por plenumo de laboro la energion de siaj laborbestoj, deviganta 
ilin transporti ŝarĝajojn aŭ treni post si plugon. Kaj homo de tiu epoko 
ludis tre mizeran rolon en ia vivo de ĉirkaŭanta lin naturo. 

Modernaj inĝenieroj scipovas grandegajn energi-provizojn, kaŝitajn en la 
naturo. La ĉefa fonto, la ĉefa produktanto de tiu ĉi kaŝita en la naturo 

A 

energio estas nia suno. Gi, havante la temperaturon de 6.000 0 sendas en la 
mondspacon torentojn da energio en formo de lumo kaj varmo. Nur eta 
parto (l/ 2.200.000.000) de tiu ĉi energio atingas la terglobon, sed eĉ ĝi ne 
estas plene akceptata de la tero, ĉar la tera atmosfero ensorbos parton de 
la suna energio. Tamen eĉ tiu, akceptata de la tero,. parto de sunenergio 
estas grandega por ni : se ni scipovus ĝin plene utiligi, ĝi donus dum jaro 
25 o.ooo-oble pli multe, ol se ni ricevus bruliginte la tutan terprovizon de 
karbo. 

La ĉefaj teknikaj fontoj de energio en la naturo havas kelkajn formojn: 
energio de falanta akvo (oni nomos ĝin blanka karbo ;, energio de vento 
(blua karbo) kaj latenta energio de bruligeblaj substancoj. Ĝiujn ĉi energi- 
formojn ni ŝuldas al la suno, ĉar la vento ja okazas pro moviĝo de aertavoloj, 
kiun okazigas la neegala en diversaj lokoj varmigado de ter-surfaco per 
suno; kaj ĉar la suno igas la akvon vaporiĝi por denove densiĝi en supraj 
tavoloj de atmosfero, en formo de akvo fali sur montoj kaj de tie flui al 
valoj, per sia pezo farante certan laboron. Fine, ĉar ĉiuj bruligeblaj substancoj 
— karbo, nafto, lignaĵo k.t.p. — devenante el vegetajoj, kolektis la saman 
sunenergion kaj per certaj naturaj procedoj (*), transformis ĝin en la dumlonge 
konserveblan energi-formon. 

Por utiligi la energion de naturo, homo aplikas diversajn maŝinojn. Por 
inĝeniero maŝino estas instrumento, per kiu li devigas ĉerpatan el naturo 
energion plenumi iun laboron. Sed maŝino estas necesa ne nur por produktivo 


(*) Pri tiu temo aperos speciala artikolo en « S.R. *. 


































































utiligi la energion de naturo, sed eĉ por havigi ĝin, por preni la energion el 
la naturo. Efektive, nur per niaj propraj nianoj, sen helpo de maŝino, ni 
sukcesus havigi al ni tre malmulton karbon el ter-profundajoj. Kaj ni aplikas 
diversajn maŝinojn, komencante de simplaj maŝinoj-instrumentoj (fosilo, 
pioĉo), por elfosi tiun karbon kaj por transporti ĝin al necesa loko. Fine, 
por plenumi tiun laboron (akirado, elfosado de krudajoj, kia estas, ekzemple, 
la karbo, kaj ilia transporto) ni siavice bezonas elspezi energion, kiun liveras 
al ni la maŝinoj-movigiloj (vapor-maŝino, nafta aŭ benzina motoro, elektro- 
motoro k.t.p.). Ni do vidas, ke la moderna tekniko, por akiri provizojn de 
energio, vaste aplikas maŝinojn plej diversspecajn, per ili venkante la saman 
naturon, kiu potence regis la prahomon. 

Kiom gravan rolon ludas maŝinoj en nia vivo, montras jenaj komparaj 
ciferoj : oni kalkulis ke dek homoj per plena streĉo de siaj fortoj povas ans- 
tataŭi unu ĉevalon, aŭ, pli precize, dek homoj povas doni la poteneon de unu 

ĉevalpovo (HP). Kaj la Tutmonda Energetika Konferenco, okazinta en Londono 

• „ ' ' ' « 

dum 1924Ĵ., kalkulis aliflanke, ke la suma potenco de ĉiuj maŝinoj-movigiloj 
sur la terglobo atingas 600 milionojn da ĉevalpovoj. Nun komparu : el 1.600 
milionoj da tera loĝantaro nur duono estas laborkapabla ; tiuj 800 milionoj 
povus^doni 80 milionojn da ĉevalpovoj, se ili, same kiel la maŝinoj povus 
labori 16 horojn tage; laborante nur 8 horojn, la honiaro povas doni nur 40 
milionojn da ĉevalpovoj, sekve i 5 -oble malpli multe, ol la nun ekzistantaj 
sur la terglobo maŝinoj-movigiloj. Se ne ekzistus tiuj ĉi maŝinoj, la homaro 
povus produkti almenaŭ i 5 -oble maipli multe da valorajoj, ol ĝi produktas 
nun per helpo de la maŝinoj. 

La samaj ciferoj montras plie, kiom gravan rolon ludas la energi-provizoj, 
sen kiuj la maŝinoj ne estas funkciigeblaj. La moderna industrio kaj trans- 
porto estas bazitaj sur laboro de maŝinoj-movigiloj; la lastaj bezonas esti 
konstante nutrataj per energio ; sekve — kiu posedas energi-provizojn, tiu 
regas la industrion kaj transporton. 

Ĉe la nuna, kapitalisma, sistemo la energi-provizojn posedas ne la homaro 
entute, sed apartaj landoj, sur kies teritorioj tiuj provizoj troviĝas. De tie ĉi 
venas la konstantaj interpuŝiĝoj, sekvataj de militoj, inter diversaj landoj, el 
kiuj ĉiu penas konkiri kiel eble plej multe da energi-provizoj (atentu por 
ekzemplo la daŭrajn interpuŝiĝojn pro naftaj landregionoj). 

Por ke ĉesu tiuj militoj, necese estas ke la energi-provizojn posedu la 
homaro entute, sed ne la apartaj landoj kaj ne la apartaj kapitalistoj en 
tiuj landoj. Tion celas la laboruloj, tion celas sennaĉiuloj. Kaj tial por ĉiu 
serioza kaj konscia sennaciulo aparte grave estas pristudi bone la problemojn 
pri energio, ĝiaj fontoj, ĝiaj provizoj kaj ilia distribuo tra la terglobo kaj pri 
la utiligo de 1’ energi-provizoj. Ĉar nur armitaj per scio ni povas esperi 
venkon en nia batalo por atingo de nia idealo (*). 

Laŭ la libro de S. Svenĉauski « Energio kaj 
ĝia utiligo » kompilis G. DEMIDJUK. 


(•) L* redakcio di*ponas por sekvantaj numeroj de « S.R. • serion da artikoletoj. ligitaj kun 
la problemoj de energio. 

de la Bnta Latonst-Sindikataro (X. U. C.) 


Fond o de LaDorist-Umversitato 


MARK STARR 




Disaŭdiĝas pcr radio la publika parolado de Arthur Pugh (Pju) ĉe la 
ceremonia transdono de Easton Lodge. Pugh estas la nuna Prezidanto de la 
Konsilantaro de la Brita Laborist-Sindikataro (General Council T. U. C.). 
Easton Lodge estas granda domo nun donacita de Nobelino NVarvvick al la 
Sindikataro por organizo de Laborist-Kolegio. Dum kvarcent jaroj loĝis tie 
en la domego kun ĝiaj 3.000 akreoj la aristokratuloj, sed nun fondiĝas 
kolegio, en kiu 200 laborist-studentoj akiros scion. Fotografaĵ- kaj longaj 
artikoloj aperis en la jurnaloj kaj tial necesas klare kompreni la proponitan 
edukad-skemon en la brita sindikataro. 




Historia Resumo. — En la xix-a jarcento la sindikatoj individue ek- 
interesiĝis en laborist-edukado. Sed la fruaj planoj de Lovett kaj aliaj Ĉart- 
istoj ne efektiviĝis. La lnstitucioj Mchanistaj , la Popol-Kolegioj, ktp., estas 
ĉefe influataj de la mezklasa Kristan-Socialisto. Ofte la studento povas lerni 
nur pri la teknika afero. La Brita Sindikataro longtempe kontentiĝis je 
kapitalista edukado kaj agitis por pli bonaj k. pli muitenombraj kapitalistaj 
ortodoksaj ŝtataj lernejoj. Ciujare ĝia kongreso akceptis proponojn favor- 
antajn pli altan jaron por forlaso de la lernejo. Parte ĝi subtenas sendistinge 
edukadon mem kaj parte volis averti la konkurecon de infan-laboro en 
industrio. Nur la kvanton^ ne la kvaliton de edukado la sindikatanoj volis 
ŝanĝi. Sed fine aparta movado de laborist-edukado aperis. 

Diversaj sindikatoj subtenis Ruskin-Kolegion (Ruskin CoIIege) fonditan 
en jaro 1899 kaj kolektive per sia tiama Parlamenta Komitato la sindikataro 
reprezentiĝis en la direktantaro de tiu Kolegio. Gi ankaŭ helpis la W. E. A. 
(Laborist-Edukada Asocio, fondita en 1903 ). Kiam en 1908 komencis la Plebs’a 
Ligo propagandi sendependecon en laborist-edukado kaj Marksismon, kaj la 
Laborista Kolegio (Labour College (London), antaŭe Central Labour College) 
stariĝis en la sekvanta jaro, la sindikatoj de la karbministoj en Sud-Kimrujo 
(S. W. M. F.) kaj de la fervojistoj speciale helpis. De post tiam aliaj sindi- 
katoj entreprenis la sendependan edukadon. Jen statistiko pri progreso de la 
































































Nacia Konsilantaro de Laboristaj Kolegioj (fondita en 1921 por kunigi la tut- 
landajn klasojn, kolegiojn kaj la Plebs an Ligon) : 


Sindikatoj kiuj akceptis Edukad- 
Skemon de la N. C. L. C. 

j. 1923 

j- 1924 

j. 1925 

9 

22 

28 

Lokaj kolegioj kaj klas-grupoj . . . . 

91 

139 

173 

Studantoj en Korespond-Fako. 

+ • 

572 

ii 56 

Kursoj.. 

« 

529 

698 

1048 

Studentoj . .. 

11 •993 

• 

16.909 

25.071 


Por 1.700.000 anoj en la dudek-ok sindikatoj estas plie aranĝataj specialaj 
kunvenoj, lekcioj, lernejoj dum semajnfino (Weekend Schools). Du sindikatoj 
(S. W. M. F. kaj N. U. R.) ankoraŭ subtenas la Laboristan Kolegion. 

Aliaj sindikatoj favoras la starpunkton neŭtralan de la W. E. A., sed, 
ĉefe gvidataj de Pugh kaj G. D. H. Cole kaj maldekstruloj en la W. E. A., 
tiuj sindikatoj starigis en Okt. 1919 la Laborist- Edukad- Sindikat-Komitaton 
(W. E. T. U. C.), kiu esperis proponi al sindikatoj la servojn de ambaŭ : de 
la neŭtrala W. E. A. kaj de la laborista N. C. L. C. Sed la lasta. pro danĝero 
de fuŝo pri la principo, rifuzis partopreni. En 1920 timetigitaj pro la progreso 
de sendependa laborist-edukado, la samaj individuoj starigis la Sindikat- 
Enket-Komitaton kaj pro ĝia laboro la apero de laborist-edukado estis 
oficiale diskutata en la Kongreso de la T. U. C., kaj la Konsilantaro T. U. C. 
starigis en 1922 specialan komitaton kiu enhavas reprezentantojn de W. E. A., 
N. C. L. C., Kooperativa Edukfako (Co-operative Union), Ruskina Ivolegio, 
Laborista Kolegio kaj aliaj malpli gravaj organizajoj. 

La Kongreso (Cardifl 1921) akceptis la proponon de la Enket-Komitato 
kaj diskutis la alprenon de la ambaŭ kolegioj. Sed tio estis pli decidebla ol 
efektivigebla kaj en ĉiu kongreso ĝis Scarborough (1925) la afero nur diskut- 
iĝis. Longe la Enket-Komitato penis unuigi laŭ unu formulo atnbaŭ batal- 
antajn. organizajojn kaj fine, ŝajnas, ĝi trovis ĝin kaj la Kongreso ( 1925 ) 
akceptis. La celo de tiu ĉi akceptita skemo estas « edukado por ekipi la 
laboristojn gajni socian kaj industrian emancipiĝon »; laŭ ĝi la studantoj 
irantaj Kolegion devas veni tra la sindikataj kaj la lokaj kursoj kaj ĉiu 
instruisto devas esti sindikatano kaj plene kompreni kaj simpatii la Labor- 
istan Movadon. Ne plu la afero de laborist-edukado dependu de mezklasa 
helpo kaj mono kaj de la instruisto el kapitalista universitato. Laŭ la skemo 
ĉiu organizajo ankoraŭ konservas sian identecon kaj sindikatoj povas havi 
senpere skemon kun la N. C. L. C. kaj la W. E. A., sed la Generala Konsil- 
antaro (T. U.C.) starigis komitatojn nacian kaj regionajn por kunigi la kom- 






















































pletan funkciadon. Post malionga tempo la konsilantaro (T. U. C.) esperas 
mem administri laborist-edukadon. Mankis sufiĉe da mono fari ĝin rapide 
kaj ĝis nun la Konsilantaro ne povas elspezi ĉiujare pli ol 2.000 funtojn ster- 
lingajn. Ankaŭ depost la Kongreso de Scarborough malfacilajoj okazis. Unu 
grava filio de la W. E. A. ĉe Edinburgo elasociiĝis pro la « tro intima rilato» 
de la W. E. A. kun la brita sindikataro. Ankaŭ la Stata Edukada Ministraro 
komencis agiti kaj peti informon ĉu la W. E. A. retorike aŭ serioze parolis 
pri «edukado por emancipigo». Ne forgesu, ke pli ol tri kvaronojn da 
enspezoj al tiu asocio provizas la ŝtato kapitalista, ŝajnas, ke la ĉefuloj de la 
W. E. A. sukcese kvietigis la suspekton kaj eĉ kelkaj estroj en la sindikatoj 
volas havi, sub ia kondiĉo, la subvencion de la kapitalista ŝtato. La W. E. A 
plendas, ke la N. C. L. C. . atakas kiel antaŭe ĝian subtenon financan kaj 
moralan ricevitan de kapitalistoj. La N. C. L. C. respondas, ke la skemo 
donas al ĝi tiun rajton tiel kritiki. Kunigo ŝajnis pli kaj pli malfacila. 

Unue tial la konsilantaro penis unuigi la loĝejajn kolegiojn, sed tie ankaŭ 
estis obstaklo kaj *eble ĝi nun pro la donaco de Nobelino Warwick ignoros 
ambaŭ kolegiojn (L. C. kaj R. C.) kaj starigos apartan kolegion. Tiel la 
decido prokrastiĝos, ĉar la principo de sendependeco certe reaperos. La 
Stato kapitalista ne helpos eduki^ sian enterigiston kaj sindikataj estroj ne 
povos kompromisi kun ĝi ĉiam. 

En Sovetlando kaj Germanio la palacoj de la riĉuloj konĥskiĝis; en 
Britiando unu estas donacita al la laboristaro. La brita sindikataro petas de 
la unuopaj sindikatoj kaj individuoj monprovizon de 5 o.ooo funtoj sterlingaj 
por la kolegio organizota. La rezulto de tiu peto decidos. Kelkaj estroj volas 
nur eduki funkciulojn kaj administrantojn por la sindikatoj ; la aliaj volas 
seriozan edukon en la socia scienco kaj preparon de instruistoj por disvastigi 
scion inter la laboristoj. Kredeble G. D. H. Cole fariĝos la estro de la 
kolegio kaj li certe favoros ia lastan celon. 

Mia opinie, la sperto de la barakto konvinkos plene la britan sindikat- 
aron pri la neceso de aparta laborista vidpunkto en ekonomio kaj ekonomiaj 
sciencoj. Jam multaj sindikatanoj akceptis kaj partoprenas en la laboro de 
Ja N. C. L. C. kaj uzas la verkojn de la Plebs’a Ligo. La nova kolegio de 
la sindikataro kaj ĝia edukadskemo tiel devos baziĝi. Mi sendos kiel eble 
plej baldaŭ raporton pri la temaro, instruplano kaj metodoj alprenotaj. Certe 
ebla nun estas granda paŝo antaŭen en laborista edukado ; ĝi estu en ĝusta 
direkto. 






































































Tiel parolas la ciferoj... Provu ni iom deĉifri kaj komenti 
ilin. Kion ni povas konstati? 

Antaŭ ĉio necesas konfesi, ke je 8 paĝoj ni malpli multe 
laboris nunjare ol en la jaro antaŭa. Malplimultiĝo de la 
kvanto da verkoj ne estas tamen konsiderebla, ĉar en la 
nuna jaro ni presigis pli ampleksajn verkojn ol antaŭe. Ankaŭ 
tre stabila ŝajnas esti la procento da originale verkitaj arti- 
koloj, kiu nur tre malmulte cedas por okupi preskaŭ abso- 
lutan duonon de la revuo. 


Kreskis la kvanto da lingvoj, el kiuj ni ĉerpis la materi- 
alon: aperis tradukajoj el rusa, germana, franca, angla, sveda, 
holanda, dana, estona, litova, juda, pola, armena, tatara, 
persa, japana kaj avaria lingvoj. . 

La harmonio inter la diversaj fakoj de nia revuo montras, 
kiom multan spacon okupas ĉiu el la fakoj rilate al la 
ceteraj. Ni vidas, ke la belarta prozo kaj la poezio estas pre- 
cipaj mastroj de nia revuo. Gojige kreskis la fako de sciencaj 
artikoloj, kiu je 62 °/ c konsistas el originalajoj (fakto tre 
rimarkinda!). Bedaŭrinde iom lamas la pedagogia fako. sed 
tio estas sufiĉe komprenebla. 

Jen la konkludoj. Ili estas tre utilaj por kompreni la 
esencon de nia «Sennacieca Revuo». Ni konsideru ilin en 
la laboro dum.la jaro sekvanta. 




LA REDAKCIO. 


























LIBROJ DE SAT 

ELDONA FAKO KOOPERATIVA 

PREZO mk. g. 


Faŭsto, Goethe. 1.20 

Eklumo en Abismo, H. Barbusse (broŝ.). 0.80 

Malgranda Terbiblio (Prolet. Atlaso), Szereni. . . 1.80 

Proletaria Kantaro (74 kantoj kun muziknotoj). . 2.50 

Tri Verkoj de Tolstoj. 0.80 

E 1 la Mondbildo de I’ Nova Fiziko, D-ro Reiche. 0.60 
La Kemio de la Universo, Prof. Fersman .... 0.60 

Sekspsikologio, S. Ziegler . .. 0.60 

La Morto de Blanjo, Jean Tousseul. 0.60 

Ruĝo kaj Blanko, de L. Jvn. 0.60 

La Komunista Manifesto (2-a eldono) ...... 0.60 

Dokumentoj de Komunismo. 1 . — 

ABC de Sennaciismo, V. Elsudo. 0.50 

For la Neŭtralismon ! E. Lanty (2-a eldono) . . . 0.25 

Kontraŭ Dio! Ateista. Krestomatieto. 0.40 

Orienta Blovo .. 0.40 

En Katenoj de la Maljusteco. 0.60 

Ni Legu! Brunulo. (Internacia Legolibro). 1 . — 

Petro (kursa lernolibro laŭ parola metodo) .... 0.70 

(La prezoj kompreniĝas inkluzive sendkostoj.) 

MALKARAJ LIBROJ 


Fundamenta Krestomatio de D-ro Zamenhof ... 2.75 

Fundamento de Esperanto (france, angle, germane, 


ruse, pole). 1.25 

Lingvaj Respondoj (92 paĝoj), sur simpla papero. . 1.50 

Sur luksa papero. 2.25 

Marta, romano (237 P a £°j) .. 2 . — 

La Rabistoj (144 paĝoj). 1.20 

Vortaro de Esperanto (esp-o-esp-a) de Kabe . . . 2.50 


(La prezoj kompreniĝas inkluzive afranko. La livero de 
libroj, kiujn peras nia librejo, okazas nur kontraŭ antaŭa pago. 
Rekomendite ni sendas, se oni aldonas l 5 °/o pli al la pago.) 

Krom tio ni liveras ĉiujn esp. librojn de aliaj eldonejoj. 

' ☆ 


Mendu ĉe Administracio de SAT 

Richard Lerchner, Leipzig O 27, Colmstrasse 1 


Le Cerant: L. GLODEAU. 


★ Esperanto-Prcscjo J. SOLSONA, 9, rue Halle, Paris-14' 










































































